
Istarska razvojna agencija  - IDA d.o.o., Marka Marulića 5, 52100 Pula, raspisuje sljedeći
N A T J E Č A J

za prikupljanje zahtjeva za subvencionirano korištenje poslovnog prostora u sklopu Poduzetničkog inkubatora IZAZOV, 
na lokaciji Mletačka 12/IV, 52100 Pula 
I.

Predmet natječaja je davanje u subvencionirani zakup poslovnih prostora površine 15 m²-25 m².

II.

Zahtjeve za subvencionirani zakup prostora mogu podnijeti mali poduzetnici i obrtnici početnici te inovatori.

Pod malim poduzetnicima  smatraju se :

· fizičke osobe upisane u obrtni ili drugi registar sa sjedištem u Istarskoj županiji;
· fizičke sobe u fazi osnivanja poduzeća ili obrta;

· pravne osobe sa sjedištem u Istarskoj županiji koje su u potpunom vlasništvu fizičkih osoba ili u vlasništvu fizičkih osoba u iznosu temeljnog kapitala većem od 50 posto, a koje se prema propisima o računovodstvu smatraju malim poduzetnicima;
· zadružne organizacije.
U slučaju postojećeg poduzetnika ili obrtnika uvjet je da registriranu djelatnost obavlja najduže do jedne (1) godine dana ili da pokrene novi proizvod/uslugu u već registriranoj tvrtci.
III.

Zahtjeve za subvencionirani zakup prostora mogu podnijeti osobe iz prethodne točke koje se bave proizvodnom i/ili razvojno–proizvodnom djelatnošću ili uslužnom djelatnošću vezanom za proizvodnju, inovativnim programima, uvođenjem novih tehnologija te uslužnim djelatnostima.

IV.

Poslovni prostori daju se u subvencionirani zakup na maksimalno razdoblje od tri (3) godine. 

V.

Zakupnina za poslovne prostore biti će usklađena s tržišnom cijenom zakupa, pri čemu se za prvu godinu korištenja zakup plaća 25 posto, za drugu se plaća 50 posto a za treću godinu korištenja 75 posto utvrđenog iznosa. 

Ukoliko poduzetnik pruža ostalim poduzetnicima u inkubatoru specifične usluge moguće je da se poduzetniku dodatno odobri boravak u inkubatoru i nakon navršene tri godine boravka prema ugovoru, ali u tom slučaju plaća 100% tržišnu vrijednost zakupa.
VI.

Prioritetni kriteriji pri dodjeli prostora:

· proizvodna djelatnost ili uslužna djelatnosti vezana uz proizvodnju;
· inovativni programi, uvođenje novih tehnologija;
· izvoz ili supstitucija uvoza;
· zapošljavanje, samozapošljavanje;
· ekološka prihvatljivost i energetska učinkovitost.
VII.

Zahtjev za ulazak u Poduzetnički inkubator IZAZOV moguće je preuzeti na web stranici Istarske razvojne agencije – IDA d.o.o. – www.ida.hr.

Kontakt točka za više informacija o samom natječaju i dostupnim poslovnim prostorima:
· Istarska razvojna agencija – IDa d.o.o.
Marka Marulića 5, 52100 Pula 
t. +385 52 381 900 
e. ida-uprava@ida.hr   
www.ida.hr 
Uz ispunjen i potpisan zahtjev podnositelj je dužan dostaviti:

· poslovni plan ili elaborat razvojnog programa;
· dokaz o registraciji (izvod iz obrtnog registra ili registra trgovačkog suda) (ukoliko primjenjivo);
· dokaz o početku obavljanja djelatnosti (ukoliko primjenjivo).

VIII.

Natječaj za prikupljanje zahtjeva za subvencionirano korištenje poslovnog prostora u sklopu Poduzetničkog inkubatora IZAZOV provodi se kontinuirano.
Ispunjeni zahtjev s traženom dokumentacijom u privitku dostavlja se poštom, elektronskim putem ili osobno na adresu Istarske razvojne agencije - IDA d.o.o, Marka Marulića 5, 52100 Pula.
Zahtjevi se obrađuju sukladno popunjenosti prostora u Poduzetničkom inkubatoru IZAZOV.

